প্রধান বক্তার বক্তব্যে বাবু গয়েশ্বর চন্দ্র রায় বলেছেন, আজ দেশে শুধু রাজনৈতিক সংকট নয়, দেশের অস্তিত্ব সংকট পরিলক্ষিত হচ্ছে। মুক্তিযুদ্ধের চেতনার কথা বলে সরকার শুধু ভারতের ঋণ পরিশোধে ব্যস্ত। গত ৪৫ বছর শুধু আমারা দিয়েই যাচ্ছি। প্রতিবেশী রাষ্ট্র হিসাবে তারা শুধু নিয়েই যাচ্ছে। আমার নৈতিক পাওনাও দিচ্ছে না। তিনি বলেন, ১৯৭১ সালের মহান মুক্তিযুদ্ধে আমাদের সহযোগিতার কারণে ভারতকে আর কত দিতে হবে? আর কত দিলে তাদের ঋণ শোধ হবে। যে স্বাধীনতা আমাদের কথা ভলতে দেয় না, মেরুদন্ড সোজা করে দাড়াতে দেয় না, সেই স্বাধীতা আগামী প্রজন্মের জন্য অহংকারের নাও হতে পারে।